**ОБЩИНСКА ИЗБИРАТЕЛНА КОМИСИЯ ГР. СЕПТЕМВРИ**

**Град Септември, ул."Александър Стамболийски" № 37А**

**Тел. 03561/7770, GSM:0888587505 email: oik1329@cik.bg**

**ПРОТОКОЛ № 71/24.08.2023 г.**

**от заседание на ОИК гр. Септември**

 Днес 24.08.2023 г. в сградата на Община Септември, се проведе заседание на ОИК гр. Септември при следния дневен ред:

Обявяване за избран за общински съветник в Община Септември следващия в листата на Коалиция „АЛТЕРНАТИВА НА ГРАЖДАНИТЕ”

На заседанието присъстват следните членове на ОИК Септември:

Председател

Виолета Атанасова Близнакова

Зам. председател

Миглена Любенова Дачева

Секретар

Васил Стефанов Мезов

Членове:

1. Вера Иванова Дончева

2. Любка Василева Йорданова

3. Павлинка Станоева Церовска

4. Нонка Петрова Кекова

Заседанието се ръководи от председателя на ОИК Септември Виолета Атанасова Близнакова.

След като се констатира наличието на кворум по смисъла на разпоредбата на чл. 85, ал. 3 от ИК за редовно провеждане на заседанието същото беше открито от председателя в 18:30 часа.

Докладва се Уведомление Писмо от Общински съвет Септември, с приложена Молба от общинския съветник Петър Атанасов Бошев, в която се моли да бъдат прекратени предсрочно пълномощията му като общински съветник в Общински съвет Септември, считано от 18.08.2023 г. поради участието му в ОИК Септември в изборите за общински съветници и за кметове на 29.10.2023 г.

Съгласно разпоредбата на чл. 30, ал. 4, т. 3 от ЗМСМА пълномощията на общински съветник се прекратяват предсрочно при подаване на оставка чрез председателя на общинския съвет до общинската избирателна комисия.

Съгласно разпоредбата на чл. 30, ал. 7 от ЗМСМА в тридневен срок от получаване на документите по чл. 30, ал. 4, т. 3 от ЗМСМА общинската избирателна комисия обявява за избран за общински съветник следващия в листата на съответната политическа сила кандидат.

С оглед на уредбата на материалноправните предпоставки за предсрочно прекратяване на пълномощията на общински съветник, законодателят е предвидил и различни процедурни правила, като конкретно в случаите по чл. 30, ал. 4, т. 3 от ЗМСМА, предсрочното прекратяване на пълномощията следва да се осъществи по реда на ал. 7 на чл. 30 от ЗМСМА, който предвижда издаването на решение, с което ОИК обявява за избран общински съветник следващия в листата.

Петър Атанасов Бошев е избран за общински съветник в Общински съвет – Септември, издигнат от „АЛТЕРНАТИВА НА ГРАЖДАНИТЕ” с Решение № 167 – МИ/28.10.2019 г. на ОИК Септември.

Следващият в листата на Коалиция „АЛТЕРНАТИВА НА ГРАЖДАНИТЕ” кандидат, под № 4 в списък Б, е Веска Димитрова Ганчева.

С подадената с вх. № 328/18.08.2023 г. до ОИК Септември, чрез Председателя на Общински съвет Септември, и формираната в същата воля, от страна на общинският съветник Петър Атанасов Бошев, да бъдат предсрочно прекратени пълномощията му като общински съветник, ОИК Септември, счита че са налице предпоставките на чл. 30, ал. 4, т. 3 от ЗМСМА.

Предвид всичко изложено, след проведеното гласуване, и след като взе предвид разпоредбата на чл. 85, ал. 3 и ал. 4 от Изборния Кодекс, както и на основание чл. 87, ал. 1, т. 24 от ИК, във връзка с чл. 30, ал. 4, т. 3 от ЗМСМА, във връзка с чл. 30, ал. 7 от ЗМСМА, ОИК СЕПТЕМВРИ, с единодушните гласове на всички присъстващи

РЕШИ:

1. **ОБЯВЯВА за избран за общински съветник в Община Септември следващия в листата на Коалиция „АЛТЕРНАТИВА НА ГРАЖДАНИТЕ” кандидата Веска Димитрова Ганчева.**

Решението на ОИК Септември подлежи на оспорване по реда на чл. 30, ал. 8 от ЗМСМА.

 Препис от настоящето решение да се изпрати на ЦИК и на Председателя на Общински съвет – Септември.

 След приключването на въпросите от приетия дневен ред и тъй-като не се поставиха други въпроси за обсъждане, заседанието беше закрито в 19:45 часа.

Председател

Виолета Атанасова Близнакова

Зам. председател

Миглена Любенова Дачева

Секретар

Васил Стефанов Мезов

Членове:

1. Вера Иванова Дончева

2. Любка Василева Йорданова

3. Павлинка Станоева Церовска

4. Нонка Петрова Кекова